TANTÁRGYLEÍRÁS ÉS HETI TEMATIKA

	Tantárgy neve: Színházi jelmeztervezés (MA)
	Kreditértéke: 4

	A tantárgy besorolása: specializáció szerinti kötelező tantárgy

	A tantárgy elméleti vagy gyakorlati jellegének mértéke, „képzési karaktere” 
elmélet:10%, gyakorlat: 90%

	A tanóra típusa[footnoteRef:1]: tervezési feladat koncepcionális feldolgozása [1:  Nftv. 108. § 37. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc.] 

óraszáma: heti 3/5 óra az adott félévben,
Nyelve: magyar és angol
Az adott ismeret átadásában alkalmazandó további módok, jellemzők[footnoteRef:2]:  [2:  pl. esetismertetések, szerepjáték, tematikus prezentációk stb.] 

 színházi előadások, valamint mozgóképes alkotások látogatása és elemzése, ruhamodellezés

	A számonkérés módja (koll. / gyj. / egyéb[footnoteRef:3]): gyakorlati jegy - tervezési koncepció tervekkel alátámasztott prezentálása [3:  pl. folyamatos számonkérés, évközi beszámoló] 

Az ismeretellenőrzésben alkalmazandó további (sajátos) módok[footnoteRef:4]: jelmeztervek készítése [4:  pl. esettanulmányok, témakidolgozások, dolgozatok, esszék, üzleti, szervezési tervek stb. bekérése] 


	A tantárgy tantervi helye (hányadik félév): 3. félév

	Előtanulmányi feltételek: a félévek egymásra épülnek

	Tantárgyleírás: az elsajátítandó ismeretanyag tömör, ugyanakkor informáló leírása:

Gyakorlati jeggyel záruló műtermi gyakorlat, melynek során egy előadás, vagy mozgóképes műfajú produkció komplex jelmez- és karaktertervezése a feladat. Feladat a megadott színpadi művek/ filmes forgatókönyvek szereplőinek jelmezes ábrázolása magas grafikai és művészi fokon. A terveknek érzékeltetnie kell a karakterek közti társadalmi és személyiségbéli különbségeket, az esetleg konkrét korban tartott jelmezterveknél a kor viselettörténetében való jártasságot. 

A tervezés során kiemelt szempont a díszlet és jelmez egészéről mint egységes látványról való vizuális gondolkodás. Követelmény a jelmezek olvashatósága, az egységes stílusvilág, a saját kialakított koncepció terveken való tükröződése, a dramaturgiai elemzés mentén a kiemelés, a színtudatos tervezés, kapcsolatrendszerek lekövetése és megjelenítése, kronológia követése. A pontos ruhalista és műhelyrajzok elkészítése elengedhetetlen részét képezi a tervezési folyamat egészének. 

Az MA képzés tervezési feladataiban a művészi módszerek és a korszerű technikák alkalmazása mind tervezési szinten, mind pedig a kivitelezési terv tekintetében követelmény.

A félév tematikája Mozart Figaro házassága című operájának karakterbéli elemzése és annak feldolgozása különböző kreatív gyakorlatokon keresztül.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	
Costume Design
Nadoolman Landis, Deborah, Filmcraft, 2012
ISBN 978-1-907579-55-4

Costume Design 101: The Business and Art of Creating Costumes for Film and Televison
Michael Wiese Productions, 2010
ISBN 978-1-932907-69-8

Dressed, A Century of Hollywood Costume Design
Nadoolman Landis, Deborah, New York, 2007
ISBN 978-0-06-081650-6

Fundamentals of Theatrical Design
Allwort Press, New York, 2011
ISBN 978-1-58115-849-6

Divatszociológia
Zsolt Péter, Pro Die Kiadó, 2007
ISBN 978-963-86914-7-7


	Féléves tematika hetekre lebontott rövid ismertetése

	
	1. szept.14.
	Bevezető óra: az adott zene és szöveg elemzése dramaturgiai és látványtervezői szempontból

	2. okt.13.
	Jelmez óra – Feladatok:
· szereplőlista készítése a helyszín- és jelenetlistával összefüggésben/ breakdown
· koncepció kialakítás, első moodboardok
· kutatás és gyűjtés a drámai szöveg/ forgatókönyv öltözködési kultúrájához


	3. okt.20.
	Közös óra díszlet + jelmez - Feladatok:
· szereposztás a karakterek dramaturgiai elemzése és személyiség elemzései alapján
· karakterekhez külön moodboardok készítése
· szín-forma-anyag kompetenciák meghatározása érzetek alapján


	4. okt.27.
	Jelmez óra - Feladatok:
· ügyelni kell a különböző társadalmi rétegek pontos megjelenítésére – célzott kutatás és gyűjtés az öltözékekről
· első karakter vázlatok készítése


	5. nov.05.
	Közös óra díszlet + jelmez - Feladatok:
· egységes jelmezkoncepció kialakítása, mely illeszkedik a látványkoncepció egészébe
· csoportok meghatározása vizuális elemekkel – hogyan lehet őket szétválasztani, mi fejezi ki az összetartozást a karakterek között
· színpaletta meghatározása


	6. nov.10.
	Feladatok: 
· anyagtársítások meghatározása
· formai és szabászati megoldásokkal való kísérletezés
· jelmezkivitelezés Sevcsik Kriszta segítségével


	7. nov.17.
	Közös óra díszlet + jelmez -Feladatok:
· összefogó látvány koncepció kialakítása a színpadi díszlethez kapcsolódóan
· a meghatározott felvonásokhoz az összes karakter ruhatárának kidolgozása /film esetében a kijelölt jelenetek/
· kiemelten fontos szempont, hogy miként illeszkednek az egyes jelmezek a díszletelemek és a tervezett tér egészéhez 
· színpadi műfaj esetében fontos szempont, hogy a nézők honnan nézik az előadást, milyen közel helyezkednek el a játéktérhez/ film esetében elsődleges, hogy a kameramozgások milyen képkivágatban mutatják a szereplőket/
· Bényei Tündével közös prezentáció és konzultáció a patinázott anyagkísérletek tekintetében


	8. nov.24.
	Jelmez - Feladatok:
· karaktertervek kidolgozása
· ruhaváltozások esetén a jelmez változásait és azok funkcionális működését is meg kell tervezni
· adott jelenethez ruha-duplikációk is szükségesek lehetnek
· jelmezkivitelezés Sevcsik Kriszta segítségével


	9. dec.01.
	Jelmez - Feladatok:
· végső jelmezkoncepció kialakítása 
· felvonásonként/ jelenetenként a jelmezkoncepció tisztázása jelmeztablók révén
· végleges jelmeztervek kidolgozása


	10. dec.08.
	Jelmez - Feladatok:
· végső jelmezkoncepció kialakítása 
· felvonásonként/ jelenetenként a jelmezkoncepció tisztázása jelmeztablók révén
· végleges jelmeztervek kidolgozása jelmezkivitelezés
· jelmezkivitelezés Sevcsik Kriszta segítségével


	11. dec.15-17.
	· KIPAKOLÁS






	Tantárgy felelőse: dr. habil Nagy Fruzsina, DLA

	Tantárgy oktatásába bevont oktató(k) és elérhetősége(ik): dr. habil Nagy Fruzsina, DLA

	A tantárgy tanításának időpontja/helyszíne: Epreskert

	Tantárgykódja: LÁM-SZJT01-25-C

	Felelős tanszéke: Látványtervező tanszék

	Képzési idő szemeszterekben: 1 félév

	Tanórák száma összesen: 39

	Tanulmányi követelmények: tervezési koncepció kidolgozása, jártasság a jelmeztervezési és kivitelezési ismeretekben

	Oktatási módszerek: elmélet és gyakorlat

	Javasolt tanulási módszerek: szakmai műhely és előadás látogatás-elemzés, kísérletezés a tervezésben

	A hallgató egyéni munkával megoldandó feladatainak száma: 10-25 jelmezterv készítése

	Felhasználható fontosabb technikai és egyéb segédeszközök: papír alapú tervezéshez szükséges rajzeszközök, illetve szoftverismeret (Photoshop, InDesign, Clo3D) és számítástechnikai eszközök (laptop, asztali gép, digitális rajztábla)

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): évfolyam létszám

